**Ministru kabineta noteikumu projekta “Grozījumi Ministru kabineta 2020. gada 24. novembra noteikumos Nr. 709 “ Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos s”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt atbalsta pieteikšanas un aprēķināšanas nosacījumus, kas paredzēts noteiktu ienākumu krituma sasniegušu darba devēju darbinieku un pašnodarbināto, kā arī patentmaksātāju atlīdzības kompensēšanai (dīkstāves atbalsts).  Noteikumu projekts stāsies spēkā atbilstoši Oficiālo publikāciju un tiesiskās informācijas likumā noteiktajai kārtībai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts “Grozījumi Ministru kabineta 2020. gada 24. novembra noteikumos Nr. 709 “Noteikumi par dīkstāves atbalsta sniegšanu nodokļu maksātājiem to darbības turpināšanai Covid –19 izraisītās krīzes situācijas apstākļos”” (turpmāk – Noteikumu projekts) izstrādāts, balstoties uz Ministru kabineta 2020.gada 30.novembra Sadarbības sanāksmē nolemto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2020. gada 24. novembra noteikumi Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” (turpmāk - Noteikumi) noteic kritērijus, kurus piemēro Covid -19 infekcijas izplatības seku pārvarēšanas likuma ietvertajā atbalstā, kas paredz šādu atbalsta sniegšanu - atbalstu dīkstāvē esošu darbinieku, pašnodarbināto personu un pantentmaksātāju atlīdzības kompensēšanai (dīkstāves atbalsts).  Ņemot vērā esošo epidemioloģisko situāciju valstī, kā rezultātā tiek paredzēti vēl stingri ierobežojumi, ir nepieciešams pārskatīt un atbalstīt plašāku darba devēju loku, kas var kvalificēties dīkstāves atbalstam, līdz ar to Noteikumu projektā tiek samazināts ieņēmumu krituma slieksnis. Noteikumu projektā paredzot, ka atbalstam par dīkstāvi ir tiesīgi pieteikties darba devēji, pašnodarbinātas personas un patentmaksātāji, kuru ieņēmumi no saimnieciskās darbības par konkrēto atbalsta mēnesi, salīdzinot ar mēneša vidējiem ieņēmumiem 2020. gada augustā, septembrī un oktobrī, kuros uzņēmums faktiski darbojies, ir samazinājušies ne mazāk kā par 20 %. Attiecīgi arī precizēts Noteikumu 15.3.apakšpunkts, nosakot, ka pašnodarbinātā persona vai patentmaksātājs apliecinājumā norāda, ka to saimnieciskās darbības apjoms samazinājies vismaz par 20%.    Nolūkā nodrošināt nepārprotamu un skaidru normu piemērošanu, Noteikumu projekts paredz papildināt Noteikumus ar jaunu punktu, skaidri nosakot, ka ja darbinieks nodarbināts pie vairākiem darba devējiem vai dažādās nodarbinātības formās, atbalstu par dīkstāvi piešķir šo noteikumu 6. un 16. punktā minētajā apmērā, ievērojot iesniegumu iesniegšanas secību, bet ne vairāk kā 1000 euro pie visiem darba devējiem vai dažādās nodarbinātības formās kopā. Savukārt, ja aprēķinot atbalstu par dīkstāvi atbilstoši Noteikumu 6. un 16. punktam, konstatē, ka darbiniekam atbalsts par dīkstāvi pie vairākiem darba devējiem vai vairākās nodarbinātības formās ir mazāks par 330 euro, Noteikumu projekts skaidri nosaka, ka minimālā atbalsta apmēra summa 330 euro apmēŗā ir piemērojama tikai vienā gadījumā atbilstoši iesniegumu iesniegšanas secībai. Pārējos gadījumos, šādam darbiniekam netiek piemērots minimālais atbalsta slieksnis un atbalsts tiek aprēķināts šo noteikumu 6. un 16.punktā minētajā apmērā, tādējādi novēršot situāciju, ka mazākas algas un/vai ienākumu saņēmēji saņem lielāku atbalstu nekā lielāku algu un/vai ienākumu saņēmēji.  Atbilstoši spēkā esošo Noteikumu 16.3. apakšpunktam atbalstu par dīkstāvi patentmaksas maksātājam nosaka 330 euro apmērā. Ņemot vērā to, ka patentmaksu maksā uz priekšu par vienu, trim vai sešiem kalendāra mēnešiem vai vienu kalendāra gadu, savukārt samazināto patentmaksu maksā par sešiem kalendāra mēnešiem vai vienu kalendāra gadu, Noteikumu 16.3.apakšpunkta noteikums rada šķēršļus tiem patentmaksātājiem, kuriem uz iesnieguma iesniegšanas brīdi vai lēmuma par atbalsta piešķiršanas brīdi nav spēkā patents, bet tas bija spēkā vismaz 6 mēnešus pirms ārkārtas situācijas izsludināšanas, tāpat Noteikumu regulējums netieši uzliek pienākumu veikt patentmaksu par periodu, kurā patentmaksātājs nestrādā. Ievērojot minēto, Noteikumu projekts paredz precizēt minētos nosacījumus, kā arī Noteikumu projekts papildināts ar normu, kas nosaka, ka atbalsta periodā nav nepieciešams papildus maksāt patentmaksu vai samazināto patentmaksu. Tapāt Noteikumu projekts paredz, ja patentmaksātājs ir iegādājies patentu vai samazināto patentu uz trīs vai sešiem kalendāra mēnešiem vai vienu kalendāro gadu, kas ietilpst laikposmā par kuru izsludināta ārkārtas situācija, patentmaksas vai samazinātās patentmaksas piemērošanas termiņš tiek pagarināts par atbalsta perioda termiņu. Papildus minētajam ar Noteikumu projektu ir palielināts atbalsta par dīkstāvi apmērs no 330 līdz 400 euro. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, VID. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs Noteikumu projektā noteikto ieņēmumu kritumu piedzīvojošo darba devējus, to darbiniekus, kā arī patentmaksātājus. Atbalsta mehānisma nodrošināšana ietekmēs VID darbību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2020.gads** | | Turpmākie trīs gadi (*euro*) | | | | |
| **2021** | | **2022** | | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 52 273 828 | 0 | 52 273 828 | 0 | 0 | 0 |
| 2.1. valsts pamatbudžets | 0 | 52 273 828 | 0 | 52 273 828 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | - 52 273 828 | 0 | - 52 273 828 | 0 | 0 | 0 |
| 3.1. valsts pamatbudžets | 0 | - 52 273 828 | 0 | - 52 273 828 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | - 52 273 828 | X | - 52 273 828 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pēc CSP datiem pavisam nodarbināti ir 867 tūkstoši darbinieku, no kuriem privātajā sektorā 607 tūkstoši darbinieku. Ņemot vērā programmas nosacījumus, kas paredz, ka atbalstam kvalificējas uzņēmumi, kuru ieņēmumu samazinājums periodā no 2020.gada 1.augusta līdz 31.oktorim pret attiecīgo atbalsta mēnesi ir samazinājies par 20%, tiek aplēsts, ka šiem nosacījumiem atbilst 544 tūkst. darbinieku, līdz ar to kopējais atbalsts veido 52 273 828 euro. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |
| --- | --- |
| **1. tabula**  **Tiesību akta projekta atbilstība ES tiesību aktiem** | |
| Attiecīgā ES tiesību akta datums, numurs un nosaukums | Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un atbalsta risinājuma steidzama ieviešana, lai mazinātu krīzes radītās sekas. |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta VID esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Iesniedzējs:**

**Ekonomikas ministrs J. Vitenbergs**

**Vīza:**

**Valsts sekretāra p.i. Z.Liepiņa**